Kennis geskied hiermee van die sesde Volksvergadering van die Geloftevolk van Suid-Afrika – D.V. 10-12 Oktober 2014 te Dankbaar CVO Skool, Bloemfontein.
Tema: Ps.33:12a "Welgeluksalig is die nasie wie se God die HERE is,..."
CHAOS is besig om elke sektor van die Nuwe Suid-Afrika lam te lê. Die land met die "beste grondwet" in die wêreld, stort in duie! Parlementslede maak 'n bespotting van die Parlement en die Regering ondersoek die moontlikheid om 50% van die blanke boere se plase ten gunste van die plaasarbeiders te onteien. Myne, banke, nywerhede, privaat eiendom, besighede, ens. staar nasionalisering in die gesig. Elke myn, plaas, dorpshuis en besigheid in hierdie land kom onder die Hamer en Sekel. Selfs u beleggings is onveilig en pensioenskemas is ook aan't wankel.
Die waarborge [wigte en teenwigte] wat die Nuwe Suid-Afrika vir die Blankes moes bestendig het saam met die Nasionale Party van die toneel verdwyn en is vervang met die beleid van Regstellende Aksie wat ongekende blanke emigrasie en ellende teweeg gebring het.
"Volk van Suid-Afrika, u wat met trots op u bors slaan, en uself 'n Afrikaner noem, waar gaan jy heen? Sal Suid Afrika nou en altyd, sal u vir uself en vir u kinders die uitdaging aanneem en moedig en vasberade u taak aanvaar; Waarheen Suid Afrika?
Die antwoord hierop kan alleen deur uself gegee word - vandag met die woord, maar daarna met die daad.
As daardie siel deursoekende vraag hom dan aan u opdring:
Afrikaner Quo Vadis, waar gaan jy heen? Staan dan stil en draai terug - terug na u volk; terug na u volk se hoogste ideale; terug na die pand wat ook aan u toevertrou is om te bewaar; terug na die volksaltaar waarop u u offers moet lê, en as dit van u geëis word, ook uself – as 'n offerande; terug na die heiligheid en die onskendbaarheid van die gesinslewe; terug na u Christelike wandel; terug na u Christelike geloof; terug na u kerk; terug na u God.:
President Paul Kruger het aan die Milner- en Rhodes gedrewe Westminster demokrate [uitlandse fortuinsoekers] in die 1890's gesê dat dit nie stemreg is wat hulle wou gehad het nie, maar dat dit sy land was wat hulle wou hê. Honderd jaar later, met die veelrassige demokratisering van hierdie land, is dit nog steeds ons land waaragter die demokrate aan is. Na 20 jaar van swart meerderheids regering is die ANC vryheidsmanifes van 1955 [Freedom Charter] besig om u van alles te beroof.
Die moontlikheid is goed dat ons eers alles gaan verloor voordat ons weer 'n vrye volk sal word. Nikolaas [Siener] van Rensburg het honderde visioene ontvang, waaronder visioene van groot stakings, dat ons die onderdane in hierdie land sal word [In daardie tyd sien ek ook die Unie is omgeploeg, alles wat nou bo is, is onder of wat baas is, is Klaas]iv en die onderdane die regeerders, dat stakings die land sal lamlê waartydens die spoorlyn tussen Luderitz en Prieska die enigste werkende spoorlyn in die land sal wees. Op die oomblik is daardie spoorverbinding, na baie jare se onbruik, byna voltooi en is die vervulling van nog 'n visioen op die punt om in vervulling te gaan. Vir meer hieroor lees DIE VIERKLEUR WAPPER WEER: Die Visioene van Siener van Rensburg deur Prof. A.W.G Raath, bl. 281 ev.
Geloftevolk van Suid-Afrika! Wat staan u nou te doen?
Die huidige toedrag van sake noop ieder en elke patriotiese volksgenoot om opnuut te besin oor die toekoms van u volk. Siener het gesê dat God 'n gelowige volk wil hê; en dit is ons lank nie meer nie.
Kom die oordele wat ons tref nie dalk van Bo nie? Is dit nie dalk ons versuim om al ons geloftes te betaal dat ons onder strafgerig verkeer nie? Volgens Deut.23:21-23 en Pred.5:3-5 sal ons hemelse Vader die werke van ons hande verwoes as ons nie ons geloftes na behore nakom nie. Hy sal dit enduit van ons eis – ook die Paardekraal Gelofte.
Die Geloftevolk Koördineringskomitee [GKK] gee sedert die Vegkop Volksvergadering [September 2009] aandag aan die besluite aldaar geneem, waarvolgens ons as Geloftevolk se vrywordings proses geskoei moet wees op ons volksgeloftes. Die outentieke Gelofte van Bloedrivier vereis die stigting van 'n Huis waar dit ons hemelse Vader behaag, wat binne Bybelse terme neerkom op die totstandkoming van 'n Teokrasie – 1Kon.11:37-38.
1. Skrifgefundeerde weerbaarmaking van ouer en kind binne die huidige strafgerig ter nakoming van die Gelofte van Bloedrivier.
2. Komende Geloftedagherdenkings.
4. Die noodsaak vir die handhawing van die SKRIF-gesag waaronder die Geloftevolk se Heilige Kontrakte aangegaan is, vir die stigting van die Huis van Bloedrivier.